CELEX: 62020TN0742
Language: lt
Date: 2020-12-18 00:00:00
Title: Byla T-742/20: 2020 m. gruodžio 18 d. pareikštas ieškinys byloje UPL Europe ir Indofil Industries (Netherlands) / Komisija

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/52
            
         
      2020 m. gruodžio 18 d. pareikštas ieškinys byloje UPL Europe ir Indofil Industries (Netherlands) / Komisija
      
      (Byla T-742/20)
      (2021/C 53/68)
      Proceso kalba: anglų
      
         Šalys
      
      
         Ieškovės: UPL Europe Ltd (Voringtonas, Češyras, Jungtinė Karalystė ir Indofil Industries (Netherlands) BV (Amsterdamas, Nyderlandai) (Jungtinė Karalystė), atstovaujamos advokatų C. Mereu ir P. Sellar
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  Pripažinti ieškinį priimtinu ir pagrįstu;
               
            
                  —
               
               
                  Panaikinti 2020 m. gruodžio 14 d. Komisijos įgyvendinimo reglamentą (ES) 2020/2087, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepratęsiamas veikliosios medžiagos mankozebo patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (1)(„Ginčijamas aktas“); ir
               
            
                  —
               
               
                  priteisti iš atsakovės bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi penkiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad buvo pažeistas esminis procedūrinis reikalavimas, nes nebuvo paisyta Reglamento 844/212 11–14 straipsniuose numatytos procedūros (2).
               
            
                  2.
               
               
                  Antrasis ieškinio pagrindas grindžiamas tuo, kad per vertinimo procedūrą buvo pažeista ieškovių teisė į gynybą.
               
            
                  3.
               
               
                  Trečiasis ieškinio pagrindas grindžiamas tuo, kad vykstant vertinimo procedūrai buvo pažeistas gero administravimo principas ir atsakovė nebuvo nešališka.
               
            
                  4.
               
               
                  Ketvirtasis ieškinio pagrindas grindžiamas tuo, kad per vertinimo procedūrą buvo padaryta akivaizdi vertinimo klaida, nes atsakovė atsižvelgė į nereikšmingas aplinkybės, susijusias su pasiūlymu klasifikuoti kaip 1B kategorijos toksiškas reprodukcijai medžiagas, ir į medžiagos metabolitui ETU būdingas savybes.
               
            
                  5.
               
               
                  Penktasis ieškinio pagrindas grindžiamas tuo, kad vykstant vertinimo procedūrai buvo pažeistas teisėtų lūkesčių apsaugos principas.
               
            
         (1)  OL L 423, 2020, p. 50.
      
         (2)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012, p. 26).